Franța ar putea trimite soldați în Ucraina pentru sisteme de apărare antiaeriană, antrenarea armatei ucrainene sau protejarea graniței (premierul Attal)
Franța ar putea trimite militarii în Ucraina în special pentru a patrula la frontiere și pentru a antrena soldații ucraineni, a declarat premierului francez Gabriel Attal, citat de presa ucraineană.
"Sunt absolut convins că nimeni nu va putea accepta perspectiva ca Rusia să câștige acest război", a spus Attal, care a subliniat că Rusia și-a schimbat poziția.
"Poziția sa s-a intensificat în contextul acestui conflict, dar și față de noi, Franța și aliații săi, prin răspândirea de informații false pentru a ne păcăli sau prin atacuri cibernetice", a continuat premierul, avertizând că Rusia reprezintă o amenințare directă și imediată pentru Franța la toate nivelurile.
"Când vorbim despre soldații francezi (în Ucraina – n.r.), putem vorbi și despre soldații care sunt implicați în antrenamente, în apărarea aeriană terestră sau în apărarea unui anumit număr de frontiere", a subliniat Attal.
Vorbind despre trimiterea de trupe terestre în Ucraina, Attal amintit că, la o conferință privind Ucraina la care au participat 27 de state membre ale UE, s-a ajuns la concluzia că este necesar să se meargă mai departe în ceea ce privește posibilitatea de a furniza echipamente militare Ucrainei.
"În aceste condiții, președintelui i se pun întrebări. El este întrebat dacă există perspective pe care le poate exclude. Având în vedere tot ceea ce tocmai am spus și schimbarea poziției Rusiei, poate președintele să spună în mod responsabil că exclude în principiu anumite perspective? Nu cred că da", a mai spus el.
În data de 26 februarie, la Paris a avut loc o reuniune de lucru a aproximativ 20 de lideri europeni. Participanții au discutat despre modalitățile de confruntare cu Rusia și despre posibilele modalități de a ajuta Ucraina să reziste agresorului în contextul escaladării situației de pe front în ultimele săptămâni.
În cadrul summitului, președintele francez Emmanuel Macron nu a exclus posibilitatea ca NATO să trimită trupe pentru a ajuta Ucraina. Principala problemă, a spus el, este că nu există încă un consens pe această temă.
Cu toate acestea, cancelarul german Olaf Scholz s-a opus trimiterii de trupe NATO sau UE în Ucraina, iar Cehia și Polonia, de asemenea, nu au luat în considerare această posibilitate.
Secretarul general al NATO, Jens Stoltenberg, a fost de asemenea categoric, declarând că nu există planuri de desfășurare a unor trupe de luptă NATO în Ucraina.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank